Εκλογή Προέδρου της Ελληνικής Δημοκρατίας (2025)

Η εκλογή Προέδρου της Δημοκρατίας στην Ελλάδα το 2025 επιτεύχθηκε κατά την τέταρτη ψηφοφορία, που διεξήχθη στην Βουλή των Ελλήνων στις 12 Φεβρουαρίου, σύμφωνα με όσα ορίζει το Σύνταγμα της Ελλάδας και αφού είχαν προηγηθεί τέσσερις αποτυχημένες προσπάθειες. Νέος πρόεδρος της Ελληνικής Δημοκρατίας εξελέγη ο τέως πρόεδρος της Βουλής, Κωνσταντίνος Τασούλας, με 160 ψήφους.

 Διαδικασία και υποψήφιοι 
Κατά το άρθρο 32 του Συντάγματος γίνονται πέντε ψηφοφορίες: στις δύο πρώτες απαιτούνται 200 ψήφοι βουλευτών για την εκλογή προέδρου και στην τρίτη 180 ψήφοι (ενισχυμένη πλειοψηφία), ενώ σε περίπτωση που μετά από τρεις ψηφοφορίες δεν εκλεγεί πρόεδρος, στην τέταρτη απαιτούνται 151 ψήφοι με απόλυτη πλειοψηφία. Στην περίπτωση πέμπτου γύρου, η εκλογή του/της γίνεται με σχετική πλειοψηφία τουλάχιστον 75 ψήφων.

Την Τετάρτη, 15 Ιανουαρίου, ο πρωθυπουργός, Κυριάκος Μητσοτάκης, ανακοίνωσε την υποστήριξη της υποψηφιότητας του τότε προέδρου της Βουλής και βουλευτή της Ν.Δ., Κωνσταντίνου Τασούλα.
Την επόμενη ημέρα, το ΠΑΣΟΚ-ΚΙΝ.ΑΛ. ανακοίνωσε την δική του υποψηφιότητα για τη θέση του Προέδρου της Δημοκρατίας, στο πρόσωπο του Ομότιμου Καθηγητή του Πανεπιστημίου Αθηνών και πρώην υπουργού, Τάσου Γιαννίτση.
Δύο ημέρες νωρίτερα, ο πρόεδρος του ΣΥΡΙΖΑ-Π.Σ., Σωκράτης Φάμελλος, είχε προτείνει την πρώην υπουργό του ΠΑ.ΣΟ.Κ., οικονομολόγο, Λούκα Κατσέλη.

Ήδη από τον Δεκέμβριο του 2024, ο πρόεδρος της κόμματος Νίκη, Δημήτρης Νατσιός, ανακοίνωσε τον υποψήφιο που θα στηρίξει το κόμμα, τον νομικό και βορειοηπειρώτικης καταγωγής, πολιτικό κρατούμενο του καθεστώτος του Ενβέρ Χότζα στην Αλβανία, Κώστα Κυριακού.

 Ψηφοφορίες 
Στις 25 Ιανουαρίου 2025 διεξήχθη η πρώτη ψηφοφορία. Η απερχόμενη Πρόεδρος, Κατερίνα Σακελλαροπούλου, η οποία εξελέγη από το Κοινοβούλιο στις 22 Ιανουαρίου 2020, θα μπορούσε να διεκδικήσει μια δεύτερη θητεία, ωστόσο δεν προτάθηκε από κανένα πολιτικό κόμμα.

Στη πρώτη ψηφοφορία, ο Κωνσταντίνος Τασούλας συγκέντρωσε 160 ψήφους, η Λούκα Κατσέλη συγκέντρωσε 40 ψήφους, ο Τάσος Γιαννίτσης συγκέντρωσε 34 ψήφους, και ο Κώστας Κυριακού συγκέντρωσε 14 ψήφους, σε σύνολο 297 ψηφισάντων, ενώ υπήρχαν και 3 απόντες.

Η δεύτερη ψηφοφορία που έλαβε χώρα στις 31 Ιανουαρίου, ο Κωνσταντίνος Τασούλας συγκέντρωσε 160 ψήφους, η Λούκα Κατσέλη συγκέντρωσε 40 ψήφους, ο Τάσος Γιαννίτσης συγκέντρωσε 34 ψήφους, και ο Κώστας Κυριακού συγκέντρωσε 14 ψήφους, σε σύνολο 300 ψηφισάντων.

Η τρίτη ψηφοφορία που έλαβε χώρα στις 6 Φεβρουαρίου, ο Κωνσταντίνος Τασούλας συγκέντρωσε 160 ψήφους, η Λούκα Κατσέλη συγκέντρωσε 40 ψήφους, ο Τάσος Γιαννίτσης συγκέντρωσε 34 ψήφους, και ο Κώστας Κυριακού συγκέντρωσε 14 ψήφους, σε σύνολο 300 ψηφισάντων.

Η τέταρτη ψηφοφορία έγινε στις 12 Φεβρουαρίου οπού ο Κωνσταντίνος Τασούλας, εξελέγη νέος Πρόεδρος της Δημοκρατίας, με 160 ψήφους.

+Εκλογή Προέδρου της Δημοκρατίας (2025)Υποψήφιος/α ΠρόεδροςΠροτάθηκε απόΣτήριξη απόΨηφοφορίαΑ'Β'Γ'Δ' Κωνσταντίνος Τασούλας Νέα Δημοκρατία Κ.Ο. Νέας Δημοκρατίας
 τους ανεξάρτητους βουλευτές Αντώνη Σαμαρά, Μάριο Σαλμά, Χάρη Κατσιβαρδά και Παύλο Σαράκη160160160160 Λούκα Κατσέλη ΣΥΡΙΖΑ - Προοδευτική Συμμαχία Κ.Ο. ΣΥ.ΡΙΖ.Α. Π.Σ.
 Κ.Ο. Νέας Αριστεράς(στις τρεις πρώτες ψηφοφορίες)
 τους ανεξάρτητους βουλευτές Αρετή Παπαϊωάννου, Αθηνά Λινού και Γιάννη Σαρακιώτη40404029 Τάσος Γιαννίτσης ΠΑΣΟΚ – Κίνημα Αλλαγής Κ.Ο. ΠΑΣΟΚ – Κίνημα Αλλαγής
 τους ανεξάρτητους βουλευτές Πέτρο Παππά, Ράνια Θρασκιά και Μπουρχάν Μπαράν34343434 Κώστας Κυριακού Δημοκρατικό Πατριωτικό Λαϊκό Κίνημα «Νίκη» Κ.Ο. Νίκης
 τους ανεξάρτητους βουλευτές Γιώργο Μανούσο, Γιάννη Δημητροκάλλη, Διονύση Βαλτογιάννη και Κωνσταντίνο Φλώρο14141414«Παρών»49525239Απόντες30024Σύνολο300300300300

Παραπομπές

Κατηγορία:Ελληνικές προεδρικές εκλογές
ελλαδα προεδρ